钦定古今图书集成/理学汇编/学行典/第251卷 > 隗士麒
## 钦定古今图书集成/理学汇编/学行典/第251卷 > 隗士麒

按《凤阳府志》：隗士麒轻功名，尚义侠，尝倾家产以济
贫乏。偶游京师，为大珰所知，邀著象棋。珰曰：“昨有朝
士某诟予，予思暗击之。”麒不应。正对著时，珰曰：“予以
炮暗击汝，士汝若何？”麒曰：“明公躬近至尊，彰瘅为天
下倚重，士可击则击之，奚以暗为？”珰笑而解。后朝士
某闻知，携百金以赠，麒固辞而行。